cyanic-selkie/wikianc huggingface dataset:
Мушанци
Иселеништво
Селото е раселено, а иселеници највеќе има во Турција.
NGC 7096A
Други поделби
Проучување на NGC 7096A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 67093. Во рамките на атласот на длабокото небо, Уранометрија 2000.00, објектот припаѓа на групата означена со бројот 458; додека во Каталогот на основни ѕвезди (GSC) е групиран под бројот 9111. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Слагелсе
Слагелсе е значаен град во Данска, поточно во источниот дел на државата. Градот се наоѓа во рамките на регионот Зеланд, каде со околните населени места претставува општина, Општина Слагелсе. Денес Слагелсе има околу 32.000 жители во градот и околу 77.000 во поширокото градско подрачје.
Природни услови
Слагелсе се наоѓа во источниот дел на Данска. Од главниот град Копенхаген, Слагелсе е оддалечен само 100 километри западно.
Релјеф: Градот Слагелсе се наоѓа во источниот дел на данскиот остров Зеланд. Надморската височина на градот се движи помеѓу 25-70 метри. На самиот брег до градот се наоѓа главната градската црква.
Клима: Климата во Слагелсе е умерено-континентална под големо влијание на Атлантикот и топлата Голфска струја.
Води Слагелсе се образуваат во внатрешноста, без непосреден допир со поголеми води. Во рамките на градот има многу малку мали езерца. На 10 километри западно од градот се наоѓа т.к. Голем дански премин (Гросебелт).
Историја
Подрачјето Слагелсе било населено уште во времето на праисторијата. Населбата првпат се споменува во 1100 година, а трговските права ги добила во 1288 година.
И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.
Население
Денес Слагелсе има околу 32.000 жители во градските граници и околу 77.000 со околните населени места.
Етнички состав: Населението на Слагелсе до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.
Ѕвонарот на црквата Нотр-Дам (филм од 1956)
„Ѕвонарот на црквата Нотр-Дам“ (Француски: Notre-Dame de Paris) — италијанско-француски филм од 1956 година во режија на Жан Деланоа (Jean Delannoy). Филмот е занован на романот на Виктор Иго, а автор на сценариото е Жан Оренше (Jean Aurenche). Главните улоги ги играат: Џина Лолобриџида (која ја глуми заводливата Циганка Есмералда), Ентони Квин (кој го игра Квазимодо) и Жан Дане (Jean Danet).
Владо Макеларски
'''Владо Д. Макеларски''' ( во —  во ) — македонски партизан, борец за слобода на Македонија, учесник во НОВ и носител на Партизанска споменица 1941.
Животопис
Владо Макеларски е роден во] селото Макелари, Албанија, во 1919 година. Бил член на КПЈ од 1941 година и првоборец, носител на Партизанска споменица 1941. По Ослободувањето бил член на Земскиот одбор на ССМ и директор на Фабриката за керамика „Југ“ во Скопје. Ја прифатил Резолуцијата на Информбирото во 1949 и бил испратен на Голи Оток.
Рудник „Бучим“
Рудник „Бучим“ — рудник за бакар во околината на градот Радовиш.
Историја
Првобитната идеја за рудникот „Бучим“ се појавила во 1972 година. Рудникот и постројката за преработка на руда биле изградени и започнале со работа во 1979 година како претпријатие во државна сопственост. Во тој облик рудникот работел до 2001 година кога бил продаден на странското претпријатие „Семкорп“. Во 2003 година, рудникот банкротирал и престанал со работа. Во средината на 2004 година, рудникот бил продаден на јавен меѓународен тендер, по што повторно започнал со исцрпување и преработка на банкарна руда.
Географија и местоположба
Рудникот е сместен во непосредна близина на селото Бучим, на јужните падини на планината Плачковица, во околината на врвот Вршник (720 м). Средната надморска височина на рудното наоѓалиште изнесува 620 м. Територијално и управно, рудникот се наоѓа во Општина Радовиш. Од Радовиш е оддалечен 14 км, од Штип 30 км, а од Скопје 95 км. Поврзаноста до рудникот е со асфалтен пат во должина од 3,5 км, кој е поврзан со регионалниот пат М6 (Штип-Радовиш-Струмица). Најблиската железничка линија се наоѓа во Штип, додека најблиското пристаниште е во Солун на оддалеченост од околу 170 км.
Геоморфологија
Бучимското рудно поле се наоѓа во северните делови на рудното подрачје, односно деловите коишто просторно му припаѓаат на Српско-македонскиот масив. Ова рудно поле е дефинирано со дробилните структури од понизок ранг коишто имаат правец на протегање северозапад-југоисток и североисток-југозапад, алкалните фации на терциерниот интермедијарен магматизам којшто е претставен со мали подвулканско-вулкански пробои на латит и трахилиотит, како и со порфирската минерализација на бакар. Врз основа на досегашните истражувања во рудното поле, покрај во рудникот „Бучим“, појава на бакарна минерализација е утврдена и во подрачјето на врвовите Врањак, Орљак и Црн Врв, во околината на селата Калапетровци и Кошево, како и по течението на Кошевска Река. Рудникот „Бучим“ ги зафаќа северните делови од Бучимското рудно поле и во неговата геолошка градба учествуваат главно прекамбриски метаморфни карпи (гнајс и амфиболит) и терциерни вулканити (андезит и латитоандезит). Минерализацијата на банарк во рудникот е од портфирски тип на површина од 1,5 до 2 км2 и на длабочина од 300 м. Во пределот на рудникот преовладуваат антропогените облици создадени со рударските активности, така што традиционалните одлики на пределот се целосно изгубени. Според тоа, во непосредната околина на рудникот не постојат природни или антропогени облици со посебна естетска или туристичка вредност.
Производство и резерви
Рудникот се состои до четири рудни тела: Централен Дел, Чукар, Вршник и Бунарџик. Од нив, исцрпување на руда се врши од телата Централен Дел и Чукар 2. Исцрпувањето од телото Чукар 1 е завршено, а исцрпувањето од телата Вршник и Бунарџик не е започнато. Најголемо влијание при изборот на начинот на отворање на површинскиот коп имале состојбата на теренот над наоѓалиштето и распоредот на корисните минерали во наоѓалиштето. Отворањето на рудните тела Централен Дел и Чукар 2 е завршено во две фази: првата опфаќала отворање на висинскиот дел, а втората опфаќала отворање на длабинскиот дел. При одредувањето на геометриските елементи на површинскиот коп и производниот капацитет се настојувало да се изнајде оптимална технологија за откопување којашто би обезбедила економичност и безбедност при работата.
Производството на руда и отстранувањето на раскривката во рудникот се врши на катови со висина од по 15 м. Во почетокот на површинското исцрпување на бакарната руда е со дупчење на вертикални мински дупки со пречник од 250 мм и длабочина на дупчење од 16-17 м коишто се распоредени како на шаховска табла со растојание меѓу минските дупки и редовите од 6-7 м. Дупчењето главно е ротационо со просечен капацитет од 60-70 м по смена на една дупчалка. Веднаш по дупчењето се врши механизирано полнење на минските дупки со смеси и потоа се минира. Одминираниот материјал потоа се товари и рудата се превезува до првостепената дробилка, а раскривката до надворешното одлагалиште. Превозот на рудата се врши со дампери со техничка носивост од 136 т, како и дампери со техничка носивост од 108 т. Исцрпувањето на бакарната руда од рудното тело Чукар се врши на 510. кат со превозно растојание од 2.550 м, а превозното растојание од раскривката до надворешното одлагалиште изнесува 3.250 м.
Во рудникот се утврдени резерви од категориите А, Б, Ц1 и Ц2. Се претпоставува дека во рудните тела во коишто активно се врши исцрпување на бакарна руда има резерви од околу 40 милиони тони, кои при просечното годишно производство од 4 милиони тони би се откопале за околу 10 години. Со исцрпувањето на бакарната руда и раскривката од телата Централен Дел и Чукар се зафаќа површина од 65,2 ха, а зафатнината на отворениот откопан простор којшто би бил образуван со завршините косини се очекува да изнесува 72.656.430 м3.
Хидролошки структури
Во околината на рудникот се наоѓаат неколку хидролошки структури, и тоа: Бучимско Езеро, дренажни води за коповското одлагалиште, Бучимски Дол и Јасенов Дол. Дренажните води вклучуваат атмосферски води кои дотекуваат од повисоките делови на коповското одлагалиште, минуваат низ одлагалиштето и истекнуваат надолу, како и подземни води кои навлегуваат во одлагалиштето. Бучимскиот Дол го сочинуваат водите пренасочени преку дренажниот систем од одлагалиштето, атмосферски води пренасочени од површинскиот коп, како и подземни води под одлагалиштето. Јасенов Дол вклучува дел од атмосферските и подземните води зафатени со дренажниот систем, како и атмосферските комунални води од стопанскиот двор.
Цана
Цана (Zahna) — град и поранешна општина во округот Витенберг, во Саксонија-Анхалт, Германија, не далеку од сојузниот автопат (Bundesstraße) B2 и околу 11 километри источно од Лутерштат Витенберг. Бил седиште на поранешната заедница на општини (Verwaltungsgemeinschaft) Елбауе-Флеминг. Од 1 јануари 2011 е дел од градот Цана-Елстер.
Историја
По нив, дошле лужичките Срби, кои ги презеле нивните домови. Историското градско јадро покажува форма и структура, кои враќаат до населувањето на Фламанците во доцниот Среден век во 12-от век.
Целата висорамнина северно од Витенберг е под силно фламанско влијание и многу имиња потекнуваат од нив; па така и денес, сè уште е наречена областа Флеминг и градот припаѓа на природниот парк Флеминг, кој бил отворен во 2005.
Масакр во Велес
Масакрот во Велес — масовно убиство на 53 затвореници, соработници на бугарскиот фашистички окупатор, што се случил на 15 јануари 1945 година близу Велес извршен од страна на ОЗНА. Масовната гробница била пронајдена дури 1996 година во месноста Пуста Кула во атарот на селото Летевци. Според обдукцијата, затворениците биле усмртени на најсвиреп начин со токмаци и железа, со удари по главата. Ова претставува најголем масакр врз цивили извршен од ОЗНА во ослободена Македонија.
Настан
На 15 јануари 1945 без јавно судење, биле масакрирани 53 затвореници од велешкиот затвор, лица за кои имало сомневање дека биле озлогласени противници на НОБ и соработници со окупаторот. Без заокружена истражна постапка и без јавно судење за докажување на нивната вина, биле групно стрелани и масакрирани, а потоа и закопани во заедничка гробница која била откриена во 1996 година. Посмртните останки на 15 убиени велешани се пронајдени со наредба за ексхумација од тогашната влада, во 1996 година, во атарот на селото Летевци во месноста Пуста Кула, на границата меѓу Велешко и Скопско. Нивните потомци дошле до документот на судска медицина, кој никогаш не го видел светлото на денот.
Сите овие слуги на бугарскиот окупатор биле сослушани од страна на ОЗНА, каде ги признале своите злодела и предавства извршени кон македонскиот народ и ослободителното движење. Покрај многуте убиени, претепани бројката на интернирани токму од постапките на овие 53мина, изнесува околу 9740 лица од Велес и велешките села. Интернираните најчесто завршувале во логорите во Бугарија: Сливен, Хасково, Видбол, Русе и др.
Според обдукцијата, биле пронајдени 15 сочувани черепи од 53 закопани, само четири куршуми и констатација дека починатите биле усмртени со удар од „тапо-тврда сила“ по главата. Блиските фамилии на 53-та велешани барале од Врховниот суд заштита на законитоста, но тој не утврдил дека биле ликвидирани поради нерегуларна судска постапка. Врховните судии го одбиле како неосновано барањето за заштита на законитоста на едно од семејствата на стреланите, кое тврдеше дека нивниот роднина е погубен зашто не се почитувало правото на жалба на обвинетите. Семејствата веруваат дека 53-ра велешани веќе биле убиени на 15 јануари, а Второстепениот суд на 18 јануари 1945 година ја потврдил пресудата на Првостепениот воен суд на Скопската воена област донесена три дена порано. Врховниот суд смета дека нема докази со кои може да се потврди дека стрелањето било извршено пред 18 јануари. Историчари се убедени дека на пресудите е извршено антидатирање, односно дека се напишани подоцна, по погубувањето, за правно да се покрие случајот. Ова е прв и единствен случај на откриена масовна гробница во Македонија, дело на тогашната комунистичка власт.
За ликвидацијата на затворениците од затворот во Велес не јавиле ниту „Нова Македонија“, ниту Радио Скопје, кои обично известувале за судењата и погубувањата на народните непријатели. Информирало само локалното радио, а потоа настанал молк. Шеесет години никој не зборува за случајот. Според историчарите што зборуваа на трибината, вечерта на 15 јануари биле убиени 53 затвореници од затворот во Велес. За ниеден од нив немало пресуда, а две третини од нив, според документацијата, немале никаква вина. Стрелањето го наредил полковникот Евто Шашиќ. Воениот суд ја донел пресудата за стреланите дури по извршувањето на казната. Историчарите потсетуваат дека погубувањето се случило непосредно по бунтот на македонските офицери, кој се случил на скопското Кале.
Во својата книга Мојот татко - Методија Андонов Ченто, авторот Илија Андонов Ченто, вели дека првиот претседател на Президиумот на АСНОМ за таа работа дознал случајно и дека злосторствата започнале откако на крајот на 1944 година, во Скопје, како гостин на Второто заседание на АСНОМ присуствувал Едвард Кардељ. Според бугарскиот историчар Коста Црнушанов од Прилеп затворениците се убиени, затоа што биле Македонци со бугарско национално чувство. Според овој бугарски историчар помеѓу жртвите имало припадници на ММТРО на ВМРО на Иван Михајлов, еден поранешен бугарски учител и други. Според него, за масакрот биле одговорни Ратко Петровски (помошник-началник на ОЗНА), Боро Коробар и Киро Попадиче (командант на Велес), што е во согласност со претходно изнесеното мислење.
По Велешкиот масакр
Синот на еден од убиените, Борис Поп Ѓорчев, во октомври 1997 година побарал од македонските судови да ја поништат пресудата. Тој и другите блиски бараат од Владата по години талкање низ административните лавиринти да го донесат законот со кој се предвидува поништување на сите пресуди донесени од политички и идеолошки мотиви.
Во 2002 година од страна на најблиските е подигнат споменик за 53-та велешани, соработници на бугарскиот окупатор, на гробиштата до црквата Св. Спас во Велес. Во април 2009 година, непознати вандали ја искршиле спомен плочата на гробницата на 53-та велешани стрелани во 1945-та кај месноста Пуста Кула. Сторителите со токмак ја урнале и искршиле надгробната плоча. Споменикот и ден денес е искршен.
На 15 јануари 2005 година било одбележано 60 години од грозоморниот масакр на 53-та велешани. Организирана била и трибина на која историчарите Виолета Ачкоска, Зоран Тодоровски и Ѓорѓи Малковски, како и професорите Гане Тодоровски и Владо Поповски зборуваа за историските и за правните околности на настанот. Академикот Гане Тодоровски истакнал дека: „''Ова е еден пример на реваншизам, тој одбивен декор на слободата. Хајка на одмаздништво што го водеше немакедонското намесништво''“. Професорот Ѓорѓи Малковски од Институтот за историја во Скопје најави дека ќе издаде книга за случајот да биде целосно расветлен.
Стреланите и нивните злодела против македонското ослободително движење
Масакрираните велешки затвореници - соработници на бугарскиот окупатор, биле :
579
579 (Римски бројки) — година според општоприфатениот календар. Тоа била 579 година од новата ера, 579. од првиот милениум, 79. од VI век и последна од 570-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6087 и 6088 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5329 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4339 и 4340 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1332.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 579 година се протега во 3215 и 3216, додека според второто гледиште, годината трае во текот на 3275 и 3276 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1122. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 44 и 43 година пред хиџра.
Марко Крале и Муса Кесеџија
Марко Крале и Муса Кесеџија (српски: Марко Краљевиһ и Муса Кесеџија) е српска епска (јуначка) песна за Крале Марко.
Содржина
Албанецот Муса пие вино во една меана во Истанбул, жалејќи се дека девет години му служи на султанот, а притоа не ги употребил ни коњот ни оружјето. Затоа, тој заминува крај морето, каде гради кула и ги затвора скелето и патиштата по кои поминува царското богатство. Тогаш, царот го испраќа својот везир, заедно со 3 000 војници да го фатат Муса, но тој ја победува војската, го заробува везирот и така врзан го испраќа кај царот во Истанбул. Потоа, царот ги повикува сите јунаци да го убијат Муса, ветувајќи им големо богатство, но никој не може да го победи. Царот запаѓа во очај, а везирот му кажува дека само Крале Марко може да го победи Муса Кесеџија. На тоа, царот одговара дека тоа не е можно, зашто Марко веќе три години е затворен, така што сигурно му скапале коските. Сепак, везирот го доведува Марко пред царот, а Марко е целиот поцрнет од мувлата, со долги нокти и коса до подот. Царот го прашува, дали може да му се спротивстави на Муса, а Марко одговара дека прво мора неколку дена да поседи во некоја меана за да се најаде и да се одмори.
Така, тој поминува во меаната цели три месеци, а кога царот го прашува дали е подготвен за борба со Муса, Марко му бара да донесе суво дреново дрво. Марко го стега дрвото со десната рака и тоа се распарчува, но не пушта вода, така што Марко кажува дека не е подготвен за борба. По еден месец, пак му носат суво дреново дрво и, кога Марко го стега во тупаницата, дрвото пушта две капки вода. Тогаш, Марко оди кај ковачот Новак, барајќи да му искова сабја каква што нема направена никогаш во животот. Марко ја пробува сабјата така што удира во наковалната, пресекувајќи ја на два дела, но Новак му кажува дека има направено уште посилна сабја по порачка на Муса Кесеџија. Налутен, Марко му вели на Новак да ја испружи раката за да му плати, но притоа му ја сече раката за никогаш повеќе да не направи ниту полоша ниту подобра сабја.
За песната
Песната „Марко Крале и Муса Кесеџија“ прв ја запишал Вук Караџиќ, кој ја слушнал од ајдукот Тешан Подруговиќ.
Нојштат (Досе)
Нојштат (Досе) (Neustadt (Dosse)) — град во округот Источен Пригниц-Рупин, во сојузната покраина Бранденбург, Германија. Се наоѓа на реката Досе.
Црква „Успение на Пресвета Богородица“ - Ростуше
Успение на Пресвета Богородица — црква во долнореканското село Ростуше. Сместена е на неколку стотина метра од селото и до неа води исклучување од десна страна на патот кој води до селото Велебрдо.
Историја
Познато е дека црквата била претворена во џамија од страна на муслиманското население на селото некаде во XIX век откако ја распалиле претходната градба и на нејзино место ја изградиле новата. Но, на 30 август 1918 година, џамијата повторно била претворена во православна црква со нејзиното старо име и во неа била служена литургија со 12 свештеници од околните села.
Обновената црква е преосветена на 30 јули 2023 г. од митрополитот Тимотеј Дебарско-кичевски и епископот Партениј Антаниски.
Архитектура
Градбата на црквата претставува крстокуполен храм со две осумаголни куполи со различна големина. На секоја втора страна на обете куполи има по една монофора, доека на преостанатите страни има слепи ниши. Главната влезна врата страна е сместена на западната страна, над неа има празна ниша, а над нишата има слепа трифора во полукружна рамка. Спореден влез во црквата има и од јужната страна, над кој исто така има празна ниша. Слепи ниши се забележуваат на јужниот и северниот ѕид, додека слепи бифори има на ѕидовите од шестаголните крила и над нив. Градбата на источната страна има многуаголна апсида, а на секоја од трите надворешни страни има по една слепа монофора. Црквата е градена од бигор, додека цоклето е од камен. Објектот во целост е покриен со ќерамиди.
Во дворот на црквата се сместени христијанските гробишта.
Орањето на Крале Марко
Орањето на Крале Марко (српски: Орање Марка Краљевиһа) е српска епска (јуначка) песна за Крале Марко.
Содржина
Марко пие вино со својата мајка Евросима (Јевросима), а таа го наговара да го напушти војувањето и да се зафати со орање, зашто само така може да се прехранат. Марко ја послушува мајка си, но наместо ридовите и долините, тој ги ора царските патишта. По патот поминуваат јаничари, кои носат три товари со богатство. Тие му велат на Марко да не ги ора патиштата, но тој им вели да се тргнат настрана, зашто му газат по изораното земјиште. Така, Марко и јаничарите се препираат одредено време, но кога нему му се смачува, тој ги остава воловите, ги убива јаничарите и им го зема богатството, велејќи ѝ на мајка си: „Еве, што изорав денес за тебе.“
Георг Беднорц
Георг Беднорц (Georg Bednorz ) — германски физичар кој, заедно со Карл Александар Милер, ја откриле високотемпературната суперпроводливост кај керамиките, откритие за кое ја поделиле Нобеловата награда за физика во 1987 година.
Живот и дело
Беднорц е роден во Нојенкирхен, Германија како најмладото дете од четрите деца на татко му Антон кој бил учител во основно училиште и неговата мајка Елизабет учителка по пијано. Неговите родители потекнувале од Шлеска во Средна Европа, но биле приморани да се преселат на запад поради Втората светска војна.
Како дете, неговите родители се обиделе да го заинтересираат да се занимава со класична музика, но тој бил повеќе наклонет кон работа со мотори и автомобили. (Иако како тинејџер тој научил да свири на виолина и труба.) Во средна школа тој развил интерес за природните науки, особено кон хемијата, која можел да ја изучува преку експериментите.
Во 1968 година, Беднорц се запишал на Минстерскиот универзитет за да учи хемија. Сепак, тој се почувствувал загубен во големиот број на ученици и се префрлил на помалку изучуваната кристалографија, дел од минералогијата на граница меѓу хемијата и физиката. Во 1972 година, неговите учители Волфганг Хофман и Хорст Бом летото да го помине во истражувачката лабораторија на IBM во Цирих како студент посетител. Искуството кое го стекнал тука ќе ја оформи неговата понатамошна кариера, не само што тука го сретнал неговиот иден соработник Карл Александар Милер, раководителот на одделот за физика, тука ја почувствувал атмосферата на креативност и слобода која опстојувала во лабораториите на IBM за кој вели самиот дека му влијеле силно на неговиот начин на изведување на науката.
Во 1982 година, по стекнувањето на својот докторат, тој се придружил на лабораторијата на IBM. Таму, му се придружува на Милер во неговите тековни истражувања на суперпроводливоста. Во 1983 година, Беднорц И Милер започнале систематско изучување на електричните својства на керамиките создадени од оксидите и во 1986 година тие успеале да предизвикаат суперпроводливост во лантан бариум бакарен оксид (LaBaCuO, познат и како LBCO). Критичната температура на оксидот (Tc) била 35 K, цели 12 K повисока од претходниот рекорд. Ова откритие поттикнало голем дел од понатамошните истражувања кај високотемпературната суперпроводливост кај купратни материјали со структура слична на LBCO, што наскоро довело до откривање на соединенија како BSCCO (Tc 107K) и YBCO (Tc 92K).
Во 1987 година, Беднорц и Милер заедно биле наградени со Нобеловата награда за физика „за нивниот напредок во откривањето на суперпроводливоста кај керамичките материјали“. Во истата година Беднорц бил назначен за научен соработник на IBM.
Средногерманска метрополитенска област
Средногерманска метрополитенска област (Metropolregion Mitteldeutschland) — метрополитенска област во Германија, која се состои од следниве градови: Кемниц, Дрезден, Лајпциг и Цвикау во Саксонија; Десау-Рослау, Магдебург и Хале во Саксонија-Анхалт; Ерфурт, Гера, Јена и Вајмар во Тирингија. Населението е околу 2.400.000 во 11. градови.
Областа е во близина на Берлин, главниот град на Германија и приближно на 170 километри северно од Прага, главниот град на Чешка.
IC 1125
IC 1125 — галаксија во соѕвездието Мрежичка, заведена во Новиот општ каталог на длабоконебесни тела.
Откривање
Објектот е откриен на 8 декември 1899 година од страна на Делајл Стјуарт.
Податоци од набљудување
Според морфолошката класификација на галаксиите, IC 1125 е од видот S?. Видливиот сјај со голо око изнесува 14,7 mag, а оној во рамките на интервалот од минималната до максималната честота 15,5 mag, додека површинскиот сјај изнесува 13,2 m/лм2. IC 1125 има привидни димензии од 0,6' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 47 м 43 с, а неговата деклинација, односно висината на лакот на тој агол, -56° 57' 7"".
Други поделби
Проучување на IC 1125 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 13861.
Мавлет Батиров
Мавлет Алавдинович Батиров (руски:Мавлет Алавдинович Батиров) (роден на 12 декември 1983 во Касавјурт, Дагестан, СССР) — руски борач.
На Летните олимписки игри - 2004, тој се натпреваруваше во категоријата слободен стил до 55 кг и го освои златниот медал.
На Летните олимписки игри - 2008 одржани во Пекинг, Мавлет настапи во дисциплината слободен стил до 60 кг и го освои златниот медал.
В (кирилица)
Буквата В (кирилица:, глаголица: ) е третата буква во старата кирилица и во скоро сите кирилски азбуки. Според МФА, буквата има вредност /v/ и е иста по форма со латинската буква B, но со различна вредност. Буквата е развиена од грчката буква бета и имаат ист изговор со бројчена вредност 2. Во старословенскиот јазик буквата се нарекувала вѣды или веди што во превод значи знае. Кирилската буква В има иста вердност, име и значење со глаголската буква. Буквата се користи во сите кирилски азбуки, како на пример во македонската азбука, руската азбука, српската азбука, украинската азбука, белоруската азбука и монголската азбука.
Тата Сабаја
Тата Сабаја — стратовулкан кој се наоѓа во Боливија, на северниот крај на езерото Којпаса, Алтиплано. Исто така тој на лежи на источниот крај од линијата на вулкани, почнувајќи од Ислуга на запад, и продолжува со Кабарај. Нејзиниот последен датум на ерупција е непознат, но истиот најверојатно се случил во холоценот поради младешкиот изглед на планината.
Милетска школа
Милетската школа е првата школа на научните филозофи никнала во Милет.
Овој град на јонскиот брег претставувал жива раскрсница за трговијата и за сообраќајот. На југоисток лежат Кипар, Феникија и Египет, на север Егејско Море и Црно Море, грчкото копно и островот Крит. На исток, Милет бил во тесна врска со Лидија, а преку неа и со државите на Месопотамија.
Од Лидија жителите на Милет го научиле занаетот на ковање златни пари. На милетското пристаниште имало врволица од едра на многу народи, а неговите складови биле натрупани со стока од целиот свет.
Со постоењето на парите како универзално средство за натрупување на вредности и за размена на еден вид стока со друга, не е ни чудно што милетските филозофи го поставувале прашањето за потеклото на стварите.
Тројцата славни филозофи од Милет се: Талес, Анаксимандар и Анаксимен.
Првите грчки филозофи и научници се од малоазискиот град Милет. Малоазиското крајбрежје уште во предисторискиот период било населено од грчки јонски племиња (Јонија), каде никнале многу напредни градови во кои населението се занимавало со занаети, морепловство и бродоградба, со трговија преку која ги поврзувале народите од Исток со оние на Запад. Погодните поморски и попатни раскрсници, како и благата клима и плодородната околина овозможила услови за создавање на богати градови-држави со благосостојба на нивните жители. Граѓаните на поголемите градови во тој регион како Милет, Ефес, Калофон итн., биле многустрано надарени и претприемливи. Во овие градови се натрупало големо богатство што овозможило еден слој од нив да се здобие со слободно време во кое да се посвети на политичка дејност и културно творештво. Патувајќи во Вавилон и Египет се запознале со нивните достигања. Знаењата со кои тие таму се здобивале ги пренесувале во родниот крај ги ширеле и усовршувале ослободувајќи ги од мистичките примеси. Во најнапредниот јонски град Милет се создала првата филозофска школа која го носи неговото име. Талес, Анаксимандар и Анаксимен се сметаат за први научници и филозофи. Тие се прашувале: Што е она што го прави светот космичен, т.е. суреден, строен, единствен во својата бескрајна разновидност од предмети и појави? Зошто е светот космос, а не хаос, тотално безредие од натрупаници на се' нешто, зафучено таму-ваму и како кое? Милетците сметале дека во основата на многуобразието на предметите и појавите лежи нешто суштинско, што перситира во промените, што е определувачко и од кое настануваат тие и во кое се враќаат. Основниот градежен елемент, кој е бескраен и вечен е во исто време и прапричина на сè нешто. Несоздадени од никого и неуништиви, од прапричините се' настанува и во нив се' се враќа. Според начинот на кој тие гледале на светот можеме да кажеме дека тие биле материјалисти.
Хороскопски знаци
Хороскопските знаци претставуваат дванаесет еднакви сегменти или дванаесет поделби на знаци. Според астрологијата, небесните феномени ги владеат човековите активности врз принципот на „како горе, така и долу“, така што дванаесетте знаци се за да претставуваат дванаесет основни видови на личноста или одлики на формите на изразување. Има сончеви знаци и месечни знаци, кои зависи од вашиот датум на раѓање.
Во западната и индиската астрологија, дванаесетте знаци се поврзани со соѕвездијата, додека во кинеската астрологија не постојат соѕвездија, туку едноставно постои само линија на екваторот која е поделена во дванаесет еднакви сегменти, каде нивната ознака е со животни.Три и Леи не се поврзани со оригиналите дванаесет знаци.Овие знаци се поврзани со дванаесетте знаци на хороскопот, во согласност со шест знаци од западната и азиската астрологија,каде ознаката е во просторот. Во кинеската астрологија, пак, ознаката е во време, каде хороскопскиот знак се определува со циклусот на годините, месеците и часовите од денот на раѓањето. Заедничка одлика на сите три традиции сепак е значењето на асцедентот или зголемувањето на знакот, односно хороскопскиот знак се зголемува (поради ротацијата на земјата), на источниот хоризонт со часот на раѓање на лицето.
Во текот на годината, сонцето се движи во поголем круг на небото. Овие кружни движења на Сонцето се нарекува еклиптика. Терминот се однесува на хороскопскиот тенок состав на небото од двете страни на еклиптиката.
Хороскопот е поделен на дванаесет различни знаци. Секој знак во хороскопот е 30 степени долг. Овие делови се 30 степенски блокови на простор а не време. Првиот знак на хороскопскиот циклус е Овен. Овенот почнува од првиот ден на пролетта. Другите единаесет хороскопски знаци се: Бик, Близнаци, Рак, Лав, Девица, Вага, Скорпија, Стрелец, Јарец, Водолија и Риби. Првата список на формите на ѕвездите околу елиптиката се појавила во текот на калдејскиот период (средината на 1 милениум п.н.е.). Денешните хороскопски знаци се појавиле во време на римскиот период. За време на оваа ера, идејата на хороскопот прераснала од вавилонската астрономија, а подоцна бил под влијание на хеленската астрономија.
Во текот на старите времиња, луѓето го следеле текот на сонцето бидејќи тоа им користело предвидувањето на промената на сезоните. Сепак,со текот на времето, луѓето почнаа да го определуваат хороскопскиот знак по позицијата на сонцето во хороскопот и датумите на раѓање и одлики. Лицата родени под слични или паралелни хороскопски знаци се верува дека имаат слични одлики и стилови на комуникација. Оваа табела ги покажува хороскопските имиња на латински со англиски превод. Таа исто така го покажува елементот и квалитетот поврзан со секој знак. (Исто така е додаден и бројот на денови во годината што одговара на секој знак.)
Регистерско име - англиско име - елемент - квалитет - ден во годината:
Овен - Рам - Пожар - Кардинал - 31
Бик - Бик - Земја - Фиксен - 28
Близнаци - Близнаци - Воздух - Непостојан - 34
Рак - Краб - Вода - Кардинал - 32
Лав - Лав - Пожар - Фиксен - 31
Девица - Богородица - Земја - Непостојан - 31
Вага - Скали - Воздух - Кардинал - 28
Скорпија - Скорпија - Вода - Фиксен - 32
Јарец - Коза во море - Земја - Кардинал - 30
Водолија - Носител на вода - Воздух - Фиксен - 30
Риби - Две риби - Вода - Непостојан - 28 (29) *
(Во проста-година има 28 дена во годината што одговара на знакот Риби; во престапна година има 29 дена од годината што одговара на знакот Риби.)
Западни хороскопски знаци
Во западната астрологија хороскопскиот знак од дванаесет знаци ги претставува дванаесет видови на личноста. Хороскопот традиционално започнува со Овен. Ова се следниве дванаесет хороскопски знаци по ред
Читирите елементи
Емпедокле,грчки филозоф од петтиот век п.н.е.,од кој потекнуваат термините Оган, Земја, Воздух и Вода, објаснил дека природата на универзумот е како интеракција на два спротивстивни принципи кои се нарекуваат љубов и расправии кои се управувани од четирите елементи. Тој истакнал дека овие четири елементи, сите се еднакви, од иста ера, дека секој си управува во својата област, и секој има свој поединечен карактер. Од различни мешавини на овие елементи се произведуваат различни природи. Епидокле рекол дека оние кои се во близина на еднакви делови на четирите елементи се повеќе интелигентни и имаат најмногу точни видувања. Секој знак е поврзан со еден од класичните елементи (вода, оган, земја и воздух).Огнот и воздухот се знаци кои се сметаат за позитивни или екстровертни, машки знаци,додека пак водата и земјата се сметаат за негативни, интровертни,женски знаци.
Трите квалитети
Квалитети ги означуваат Знаците во Квадроплицитисот односно три групи од четири. Тие понекогаш се нарекуваат крстови, бидејќи секој квалитет формира крст при подвлекување низ хороскопскиот знак. Христијанската астрологија се однесува на три квалитети и тоа три од аспектот на Бог во Светата Троица.
Дополнителни класификации
Додека го знаете елементот и квалитетот на знакот тоа е доволно за да се дефинира.Неколку други групации може да се користат за оние кои се заинтересирани за подобро разбирање на нивната симболика. Најчест и најкорисен е секвенцијалниот циклус подолу.Овој циклус се користи како метафоричен опишувач на процесот на раѓање, развој и смрт на луѓето, здруженија, па дури и човештвото.
Планетарни ознаки
Во традиционалната западна астрологија, секој знак е управуван од страна на една од седумте видливи планети (во астрологијата, Сонцето и Месечината се нарекуваат „светла страна“ на астролозите, додека останатите тела се нарекуваат планети, што буквално значи „скитници“, односно ѕвезди скитници, за разлика од фиксните ѕвезди). Традиционалните планетарни владетели на хороскопските знаци се: Овен (Марс), Бик (Венера), Близнаци (Меркур), Рак (Месечина), Лав (Сонце), Девица (Меркур), Вага (Венера), Скорпија (Плутон), Стрелец (Јупитер ), Јарец (Сатурн), Водолија (Сатурн), Риби (Јупитер).Астролозите сметаат дека Уран е владетел или ко-владетел на Водолија наместо Сатурн, Нептун е владетел или ко-владетел на Риби наместо Јупитер, и дека Плутон е владетел или ко-владетел на Скорпија наместо Марс (но други астролози тврдат дека Плутон по правило е водич на Овен, а не Марс). Некои други астролози веруваат дека Хирон планетоидот може да биде владетел на Девица, додека другата група на астролози велат дека Церера е владетел на Бик.
Астролозите ги користат поранешните планети како Палас, Веста, Џуно и Хигеа за владетели на хороскопските знаци на пример Веста за Бик и Палас за Девица.Некои астролози дури и не ги користат хороскопските знаци за сите (најмногу Космобиологистите и Уранските астролози во Хамбург школа), и затоа тие не го земаат предвид планетарното водство и основниот статус при толкување од астролошката табелата. Имајќи на ум,ако некој почне од Лав и Рак, планетарните владетели се во истиот редослед со Сонцето како што се јавуваат во природниот Сончев Систем. Сонцето е владетел на Лав, Месечината е владетел на Рак,потоа Меркур е владетел на Близнаци и Девица, Венера е владетел на Бик и Вага, Марс е владетел на Овен и Скорпија, Јупитер е владетел на Риби и Стрелец, Сатурн е владетел на Водолија и Јарец.
Достоинство и штета, егзалтација и пад
Традиционалното верување во астрологијата е тоа дека сонцето, месечината и планетите се помоќни и ефективни во некои знаци од другите, затоа што основната природа на двете тела ги одржува да бидат во хармонија. Спротивно на тоа сонцето, месечината и планетите се одржуваат заедно за да некои знаци се најдат слаби и тешко да се работи во нивната природа, бидејќи се смета дека се во конфликт. Најважната од овие категории се : достоинство, штета,воодушевување и пад.
Во традиционалната астрологија, другите нивоа на Достоинство, се признати во прилог на владеењето. Овие се познати како: Егзалтација (како што е објаснето подолу), Триплицитет, Услови или граници, и Лице или Декан, кои заедно се познати како опишувајќи го планетарното Суштинско достоинството на една планета, да се даде квалитетот или способноста на една вистинска природа. Современите традиционални астролози како Џон Фровли и Џеј Ли Леман дополнително го објаснуваат концептот на Суштинското Достоинство.
Во прилог на суштинското достоинство,еден астролог го објаснува и случајното достоинството на планетите. Ова е поставување од страна на „куќата“ со табелата во која се објаснува. Случајното достоинство ја опишува „способноста на дејствувањето“ на планетата. Како на пример, Месечината во Рак, со достоинствено владеењето, е ставена во дванаесеттата куќа каде има малку простор за да ја изрази својата добра природа. Дванаесеттата е кадент куќа како што се третата, шестата и деветтата и планетите во овие куќи се сметаат за слаби или планети што страдаат. Од друга страна, Месечината во првата, четвртата, седмата и десеттата куќа ќе биде во можност повеќе да биде активна како тие во аглестите куќи.Планетите во случајните куќи на шемата (втората, петтта, осмата и единаесетта) општо се сметаат за средни по способноста да дејствуваат. Покрај случајното достоинство, постојат голем број на случајна исцрпност, како што се ретроградноста и доаѓањето на планетата под сончевите греди, согорување, и така натаму.
Индиски хороскопски знаци
2. Vṛṣabha (वृषभ) „бик“ Бик (Ταῦρος „бик“) Prithivi (Земја) Sthira (фиксен) Венера
3. Mithuna (मिथुन) „близнаци“ Близнаци (Δίδυμοι „близнаци“) Vayu (воздух) Dvisvabhava (двоен) Меркур
4. Karkaṭa (कर्कट) „рак“ Рак (Καρκίνος „рак“) Jala (вода) Cara(Подвижен) Месечината
5. Siṃha (सिंह) „лав“ Лав (Λέων „лав“) Tejas (Оган) Sthira (фиксно) Сонце
6. Kanya (कन्या) „девојка“ Девица (Παρθένος „девица“) Prithivi (Земја) Dvisvabhava (двоен) Меркур
7. Тula (तुला) „рамнотежа“ Вага (Ζυγός „рамнотежа“) Vayu (воздух) Cara (Подвижен) Венера
8. Vṛścika (वृश्चिक) „Скорпија“ (Σκoρπιός „Скорпија“) Jala (вода) Sthira (фиксen) Марс
9. Dhanus (धनुष) „поклон“ Стрелец (Τοξότης „Стрелец“) Tejas (Оган) Dvisvabhava (двоен) Јупитер
10. Makara (मकर) „морско чудовиште“ Јарец (Αἰγόκερως „коза-рога“) Prithivi (Земја) Cara (Подвижен) Сатурн
11. kumbha (कुम्भ) „стомна“ Водолија (Ὑδροχόος „вода pourer“) Vayu (воздух) Sthira (фиксен) Сатурн
12. Mina (मीन) „риба“ Риби (Ἰχθεῖς „риба“) Jala (вода) Dvisvabhava (двоен) Јупитер
Кинески хороскопски знаци
За разлика од западната астрологија или индиските хороскопски знаци,Кинеските хороскопски знаци не се добиени од соѕвездија, и не се означуваат по деловите од елиптиката.Всушност кинеските хороскопски знаци функционираат по циклуси на години, месечевите месеци, и два часовни периоди од денот (исто така познат како shichen). Особено значајна функција на кинескиот хороскоп е неговото дејствување во шеесет годишен циклус во комбинација со петте елементи на кинеската астрологија (дрво, оган, метал и вода).Сепак, некои истражувања, укажуваат дека постои очигледна врска помеѓу кинескиот 12-годишен циклус и хороскопските соѕвездија: секоја година од циклусот одговара на некои раководења на Јупитер. На пример, во годината на змијата Јупитер е во знакот на близнаци, во годината на коњот Јупитер е во знакот на рак и така натаму. Значи кинескиот 12-годишен календар е сончево-месечевиот-jупитерски календарот.
Хороскопски симболизам
Стаорец (Јанг) (Северен) (Зимски) (Вода) (1)
Вол (Јин) (Северен) (Зимски) (Вода) (2)
Тигар (Јанг) (Исток) (Пролетен) (Дрво) (3)
Зајак (Јин) (Исток) (Пролетен) (Дрво) (4)
Змејот (Јанг) (Исток) (Пролетен) (Дрво) (1)
Змија (Јин) (Јужен) (Летен) (Оган) (2)
Коњ (Јанг) (Јужен) (Летен) (Оган) (3)
Коза ( Јин ) (Јужна) (Летен) (Оган) (4)
Елеонора (грофица од Бар)
Елеонора  ( — ) била најстарата ќерка на англискиот крал Едвард I и Елеонора Кастиљска.
Хороскопски знаци
Хороскопски симболизам
Мајмун (Јанг) (Запад) (Есенски) (Метал) (1)
Елеонора (грофица од Бар)
Подолг период Елеонора била свршеница на Алфонсо III, крал на Арагон. Но Арагон бил во конфликт со папата во Рим, главно поради престолот на Сицилија. По долгогодишно преговарање, Алфонсо починал.
По ова, таа се омажила за францускиот гроф Хенри III на 20 септември 1293 година. Од тој брак се родиле три деца:
Хороскопски знаци
Хороскопски симболизам
Петел (Јин) (Запад) (Есенски) (Метал) (2)
Куче (Јанг) (Запад) (Есенски) (Метал) (3)
Свиња (Јин) (Север) (Зимски) (Вода) (4)
Дванаесетте кинески хороскопски знаци
Во кинеската астрологија хороскопскиот знак од дванаесетте животни претставува дванаесет различни видови на личноста. Хороскопскопот знак традиционално започнува со знакот на Стаорецот, и постојат многу приказни за потеклото на кинескиот хороскоп кои објаснуваат зошто е тоа така. Кога дванаесетте хороскопски знаци се дел од шеесет годишниот календар во комбинација со четири елементи, тие традиционално се нарекуваат дванаесетте Земјински гранки. Ова се дванаесетте кинески хороскопски знаци по ред.
1. 子 Стаорец (Јанг, 1, фиксен Елемент-Вода): Годините во кои се наоѓа хороскопскиот знак стаорецот се: 1900, 1912, 1924, 1936, 1948, 1960, 1972, 1984, 1996, 2008 година. Месецот на Стаорецот е 7 декември-5 Јануари, а работното време е 11:00-01:00.
2. 丑 Вол (Јин, 2, фиксен Елемент-Вода): Годините на волот се 1901, 1913, 1925, 1937, 1949, 1961, 1973, 1985, 1997, 2009 година. Месец на Волот е 6 јануари-3 февруари, а часовите се 01:00-03:00.
3. 寅 Тигар (Јанг, 3 фиксен елемент-Дрво): Годините на тигарот се: 1902, 1914, 1926, 1938, 1950, 1962, 1974, 1986, 1998, 2010 година. Месецот на Тигарот е 4 февруари - 5 март, а часови се 03:00-05:00.
4. 卯 Зајак (Јин, 4 фиксен елемент-Дрво): Зајакот ги вклучува годините: 1903, 1915, 1927, 1939, 1951, 1963, 1975, 1987, 1999, 2011 година. Месецот на Зајакот е 6 Март - 4 Април, а часовите на зајакот се: 05:00-07:00.
5. 辰 Змеј (Јанг, 1-ви, фиксen Елемент -Оган): Годините на змејот се: 1904, 1916, 1928, 1940, 1952, 1964, 1976, 1988, 2000, 2012 година. Месецот на Змејот е 5 април - 4 Мај, а часовите на Змејот се 07:00-09:00.
6. 巳 Змија (Јин, 2 фиксен Елемент -Оган): Годините на змијата се: 1905, 1917, 1929, 1941, 1953, 1965, 1977, 1989, 2001, 2013 година. Месецот на Змијата е 5 Мај - 5 јуни, и часовите на Змијата се 09:00-11:00.
7. 午 Коњ (Јанг, 3, фиксен Елемент- Оган): Годините на коњот се: 1906, 1918, 1930, 1942, 1954, 1966, 1978, 1990, 2002, 2014 година. Месецот на коњот е 6 јуни - 6 Јули, и часовите се 11:00-13:00.
9. 申 Мајмун (Јанг, 1-ви Троица, фиксна елемент Метал): години мајмунот се: 1908, 1920, 1932, 1944, 1956, 1968, 1980, 1992, 2004, 2016 година. Месецот на Мајмун е 8 август - 7 септември, и часовите на мајмунот се 03:00-05:00.
10. 酉 Петел (Јин, 2 фиксен Елемент-Метал): Годините на петелот се: 1909, 1921, 1933, 1945, 1957, 1969, 1981, 1993, 2005, 2017 година. Месеците на петелот се 8 септември - 7 октомври и часовите на петелот се 17:00-19:00.
11. 戌 Куче (Јанг, 3 фиксен Елемент-Метал): Годините на кучето се: 1910, 1922, 1934, 1946, 1958, 1970, 1982, 1994, 2006, 2018 година. Месеците се 8 октомври - 7 ноември, како и часовите на кучето се 07:00-21:00.
12. 亥 Свиња (Јин, 4 фиксен Елемент- Вода): Свињата ги вклучува годините: 1911, 1923, 1935, 1947, 1959, 1971, 1983, 1995, 2007, 2019. Месеци се: 8 ноември-6 декември, а часовите на свињата се 21:00-11:00.